**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ**

**ՀԱՅՏԱՐԱՐՈՒԹՅՈՒՆ ԲՈՂՈՔԻ ՆԵՐԿԱՅԱՑՄԱՆ ՎԵՐԱԲԵՐՅԱԼ**

**Բողոքի ծածկագիրը և ամսաթիվը՝** ԳԲԽ-ԱՄ-2017/47, 07.12.2017թ.

**Բողոք ներկայացնող անձ՝** «Ֆոտոն» ՍՊԸ

**Պատվիրատու՝** Երևանի քաղաքապետարան

**Գնման ընթացակարգի ծածկագիրը և առարկան՝** «ԵՔ-ԲՄԱՊՁԲ-18/1» ծածկագրով բաց մրցույթ, Երևանի քաղաքապետարանի կարիքների համար սննդամթերքի ձեռքբերում:

**Բողոքի պահանջը`**

Չեղյալ համարել Երևանի քաղաքապետարանի կարիքների համար սննդամթերքի ձեռքբերման նպատակով հայտարարված «ԵՔ-ԲՄԱՊՁԲ-18/1» ծածկագրով բաց մրցույթի գնահատող հանձնաժողովի 08.11.2017թ. թիվ 3 և 14.11.2017թ. թիվ 4 արձանագրությունները, 27.11.2017թ. թիվ 3 արձանագրությամբ կայացված պայմանագիր կնքելու մասին որոշումը, ինչպես նաև մերժել «Գալիմա», «Արմավիրի կաթի գործարան», «Գարդմեն» ՍՊ ընկերությունների հայտերը:

**ՀՀ ԳՆՈՒՄՆԵՐԻ ԲՈՂՈՔԱՐԿՄԱՆ ԽՈՐՀՈՒՐԴ**

**ԱՆԴԱՄ՝ Մ. ԱՆԱՆՅԱՆ, ՔԱՐՏՈՒՂԱՐ՝ Ա. ԾԱՏՈՒՐՅԱՆ**

Տեղեկացնում ենք, որ «Գնումների մասին» ՀՀ օրենքի՝

50-րդ հոդվածի 10-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների բողոքարկման խորհուրդ ներկայացնելով համանման բողոք: Սույն հոդվածի համաձայն՝ բողոքարկման ընթացակարգին չմասնակցած անձը զրկվում է գնումների բողոքարկման խորհուրդ համանման բողոք ներկայացնելու իրավունքից,

51-րդ հոդվածի 1-ին մասի համաձայն` գնումների բողոքարկման խորհուրդ ներկայացված բողոքն ինքնաբերաբար կասեցնում է գնման գործընթացը` սույն օրենքի 50-րդ հոդվածի 9-րդ մասով նախատեսված հայտարարությունը հրապարակվելու օրվանից մինչև բողոքարկման վերաբերյալ ընդունված որոշման՝ տեղեկագրում հրապարակման օրը ներառյալ: